stanford-oval/wikipedia huggingface dataset:
Swedish House Mafia
קריירה מוזיקלית > הפקה

ההפקה הראשונה ששוחררה על ידי אקסוול, אנג'לו ואינגרוסו נקראה "Get Dumb". השיר הופק יחד עם ליידבאק לוק והוא שוחרר ב-2007. ב-2009, הם שחררו את השיר "Leave the World Behind" יחד עם ליידבאק לוק ודברה קוקס ובשנת 2010, ההרכב חתם חוזה הקלטות עם יוניברסל מיוזיק גרופ, לאחר שקנתה את EDI, שהייתה בחוזה עם ההרכב. ב-2 במאי 2010, ההרכב הוציא לאור את הסינגל הרשמי הראשון שלהם תחת השם "Swedish House Mafia", שנקרא "(One (Your Name", וסינגל זה דורג במקום השביעי במצעד הסינגלים הבריטי. הסינגל הבא שההרכב הוציאו לאור, "Miami 2 Ibiza", בשיתוף עם טייני טמפה, דורג במקום הרביעי מצעד הסינגלים הבריטי של ספטמבר 2010. ב-22 באוקטובר 2010, ההרכב הוציא לאור את אלבום האולפן הראשון שלהם, "Until One". במאי 2011, הוציאו לאור Swedish House Mafia עוד סינגל, "Save The World", שבו שר הזמר ג'ון מרטין והסינגל דורג במקום ה-10 במצעד הסינגלים הבריטי. ב-16 בדצמבר 2011, ההרכב הוציא לאור ביחד עם ההרכב "Knife Party" את השיר "Antidote". ב-12 במרץ 2012, Swedish House Mafia הוציאו לאור את הסינגל הבא שלהם, "Greyhound", וב-14 בספטמבר, הוציאו לאור את הטראק האחרון שלהם, "Don't You Worry Child". ב-22 באוקטובר 2012, ההרכב הוציא לאור את אלבום ההשלמה לאלבום הראשון, בדיוק שנתיים לאחר הוצאתו של האלבום הראשון. אלבום ההשלמה נקרא "Until Now".
קריירה מוזיקלית > סיבוב ההופעות האחרון

ב-24 ביוני 2012, ההרכב הכריז דרך אתרו כי הם יפרקו את הקבוצה לאחר סיבוב ההופעות הנוכחי שלהם.
ב-24 בספטמבר 2012, Swedish House Mafia הכריזו על תאריכי ההופעות שלהם בסיבוב ההופעות האחרון שנקרא "One Last Tour". סיבוב ההופעות החל בנובמבר 2012 והסתיים במרץ. בשל ביקוש גבוה מאוד, נוספו עוד הופעות וההרכב הופיע בהופעה ב-15 וב-24 במרץ 2013, בפסטיבל המוזיקה "אולטרה" (UMF).
קריירה מוזיקלית > האיחוד

ב -26 במרץ 2018, ההרכב ניגן בפסטיבל אולטרה מיאמי 2018, ההודעה על כך נעשתה רק 24 שעות לפני ההופעה. 2018 סימנה את יום השנה ה -20 לפסטיבל וחמש שנים מאז התפצלה הקבוצה באולטרה מיאמי 2013, ההופעה החלה בהפקה עם השיר הפותח "מיאמי 2 איביזה" ו"אקסוול" הכריז: "שמי אקסוול, זה סבסטיאן אינגרוסו, וזה סטיב אנג'לו, ומיאמי, אתם יודעים שאנחנו הסוויידיש האוס מאפיה". בילבורד תיאר את ההופעה כאחד החוויות המוזיקליות ההיסטוריות של מיאמי.
ב-4 באוגוסט 2023 הוציאו את הסינגל "Ray Of Solar".
חברי ההרכב > אקסוול

אקסוול דורג במקום ה-12 ברשימת 100 התקליטנים הטובים בעולם של המגזין הבריטי "DJ Mag" של 2011 ב-2012 דורג במקום ה-23 וב-2013 עלה בארבעה מקומות ודורג במקום ה-19. בסוף 2004, אקסוול פרסם את הלהיט העולמי "Feel The Vibe". ב-2005 השיר פורסם מחדש תחת חברת התקליטים "Ministry of Sound" בהוספת שירה לסינגל שבוצעה על ידי טארה מקדונלד והשיר נקרא "(Feel the Vibe ('Till the Morning Comes". באביב 2006, אקסוול וסטיב אנג'לו (תחת השם "SuperMode") פרסמו רמיקס לשיר הידוע של ברונסקי ביט, "Smalltown Boy", וקראו לרמיקס בשם "Tell Me Why". באוגוסט 2007, אקסוול הצטוות עם הזמר Max'C כדי ליצור את הסינגל "I Found U", והשיר דורג במקום ה-6 במצעד הסינגלים הבריטי. אקסוול החל להפיק רמיקסים לשירים של אמנים אחרים כמו אשר, מדונה, פארל ויליאמס ועוד אמנים רבים. ב-2012, פרסם אקסוול את הסינגל "In My Mind" שזכה להצלחה רבה באתר הורדות השירים הווירטואלי, beatport. ב-16 בספטמבר 2013, אקסוול פרסם את השיר "I AM" יחד עם Sick Individuals ובביצוע קולי של הזמרת טיילר רנה.
אקסוול הוא הבעלים של חברת ההקלטות Axtone, בה חתומים דיג'יים ידועים כמו Shapov ,NEW_ID ,MEG \ NERAK ועוד רבים אחרים.
חברי ההרכב > סטיב אנג'לו

סטיב אנג'לו דורג במקום ה-23 ברשימת 100 התקליטנים הטובים בעולם של המגזין הבריטי "DJ Mag" ב-2011[10], ב-2012 ירד במיקומו למקום ה-57 וב-2013 עלה למקום ה-38. אנג'לו החל להתפרסם בסוף 2004, כשפרסם את הרמיקס שלו לשיר של הצמד הבריטי, יורית'מיקס, שנקרא "Sweet Dreams". תחת השם "Who's Who", הפיק אנג'לו את הסינגלים "Not So Dirty" ואת "Sexy Fuck". אנג'לו הרבה לעבוד עם חבר הילדות שלו, סבסטיאן אינגרוסו, בפרויקטים רבים. מלבד לתקלט יחד, השניים הפיקו שירים תחת השמות "Buy Now" ,"Fireflies" ,"General Moders" ,"Mode Hookers" ,"Outfunk", ו-"The Sinners". ב-2008, אנג'לו ואינגרוסו, תחת השם Buy Now, שחררו את הסינגל "Bodycrash", בכך שדיגמו את צליליו של השיר "Let's All Chant" שבוצע על ידי להקתו של מייקל זייגר.
אנג'לו הוא בעלים של חברת התקליטים Size Records. אחיו של אנג'לו, אנטואן ג'וזפסון, שהוא תקליטן ומפיק, המוכר יותר בשם הבמה שלו "AN21", חתום בחברת התקליטים של סטיב. ביחד, הם הוציא לאור את הסינגלים "Valodja" ,"Flonko" ואת "Swing N Swoosh". ב-12 באוגוסט 2013, אנג'לו הוציא לאור את הטראק "SLVR" יחד עם הצמד Matisse & Sadko.
ביולי 2014 שחרר את "Wasted Love" ביחד עם Dougy from The Temper Trap. ביוני 2015 שחרר את "Children Of The Wild" עם Mako ובאוקטובר הכריז רשמית על אלבומו "Wild Youth" שהשתחרר בשני חלקים: הראשון ב-20 בנובמבר 2015 והשני ב-22 בינואר 2016. ב-1 בנובמבר הוציא לאור כסינגל את "Remember" עם הזמר The Presets.
חברי ההרכב > סבסטיאן אינגרוסו

אינגרוסו דורג במקום ה-26 ברשימת 100 התקליטנים הטובים בעולם של המגזין הבריטי "DJ Mag" ב-2011, ב-2012 ירד למקום ה-34 וב-2013 עלה 16 מקומות ודורג במקום ה-18. ב-2009, אינגרוסו פרסם את הסינגל "How Soon Is Now", שאותו יצר יחד עם דייוויד גטה, ג'ולי מק'נייט ודירטי סאות', ובנוסף לכך, אינגרוסו הוציא לאור את הסינגל "Leave the World Behind" שאותו יצר בשיתוף פעולה עם אקסוול, סטיב אנג'לו ועם דברה קוקס, ששרה באותו סינגל. אינגרוסו כתב והפיק יחד עם מגנוס לידהאל, ניק קלאו ולוסיאנה קאפוראסו את השיר "Cupid Boy", מאלבומה של קיילי מינוג, "Aphrodite". הוא הפיק את הסינגל "Rock Away" של הזמר לאזי, ואת השיר "Right Hand Hi" של הזמרת "קיד סיסטר", הפיק יחד עם סטיב אנג'לו. במשך שנותיו כתקליטן, אינגרוסו יצר רמיקסים רבים לסינגלים של זמרים שונים כגון ג'סטין טימברלייק, מובי, רויקסופ, הארד-פי ולהקת דיפ דאש. במרץ 2012, הוא הוציא לאור את הסינגל "Calling", בשיתוף פעולה עם התקליטן Alesso, והסינגל הגיע למקום השני ברשימת ההורדות המרובות של אתר הורדות השירים, beatport. בשנת 2012, אינגרוסו פרסם את הסינגל האחרון שלו, "Reload", בשיתוף פעולה עם טומי טראש האוסטרלי. לשיר יצא בנוסף גם גרסת ווקל של ג'ון מרטין באפריל 2013.
סבסטיאן אינגרוסו ואקסוול הקימו ביחד צמד שנקרא "Axwell Λ Ingrosso" והופעתם הראשונה הייתה בפסטיבל ה-"Governors Ball" שבניו יורק.
דיסקוגרפיה > דיסקוגרפיה > אלבומי אולפן

2022: Paradise Again
דיסקוגרפיה > דיסקוגרפיה > אלבומי אוסף

2010: Until One
2012: Until Now
דיסקוגרפיה > דיסקוגרפיה > אלבומי לייב

2012: One Night Stand: The Live Album
2014: One Last Tour: A Live Soundtrack
2023: Paradise Again: The Live Album
פרסים

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2012 | פרס גראמי | הקלטת הדאנס הטובה ביותר | "Save The World" | מועמדות |  |
| 2013 | פרס גראמי | הקלטת הדאנס הטובה ביותר | "Don't You Worry Child" (בשיתוף ג'ון מרטין) | מועמדות |  |
| 2024 | פרס המוזיקה של MTV אירופה | האלקטרוני הטוב ביותר | Swedish House Mafia | מועמדות |  |
| 2024 | פרס המוזיקה של MTV אירופה | האמן הנורדי הטוב ביותר | Swedish House Mafia | מועמדות |  |
הערות שוליים

↑  "DJ magazine:Top 100 DJs poll 2012"
↑  "#26 - Swedish House Mafia"
↑  "Official website announcing stop current tour"(הקישור אינו פעיל, 26.03.2018)
↑  "Release Page"
↑  "Release Page"
↑  "Swedish House Mafia back to Save The World!"
↑  "Until Now - Swedish House Mafia - The Soundtrack to One Last Tour"
↑  "Swedish House Mafia Promise 'Some Of The Best Shows Of Our Lives' On 'Last Tour'"
↑  Swedish House Mafia release ‘Ray Of Solar’, confirm new album release this summer: Listen, DJMag.com, ‏2023-08-04 (באנגלית)
↑  "DJ Mag 2011: Axwell 12#"
↑  "DJ Mag 2011: Sebastian Ingrosso 26#"
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
| --- | --- |
בקרת זהויות :  BIBSYS: 13010976  BnF: cb162295725 (data)  GND: 16089668-X  ISNI: 0000 0001 2151 0091  LCCN: no2012146345  MusicBrainz: 99075985-0d80-4692-a15e-b16f78831792  NKC: kn20110609008  SUDOC: 158164105  VIAF: 124843148   WorldCat (עם VIAF): 124843148
סלימאן (זמר)

| --- | --- |
סלימאן ב-2016
סלימאן ב-2016
 לידה:  13 באוקטובר 1989 (בן 35) שלה, סן ומארן, צרפת צרפת
 שם לידה:  Slimane Nebchi
 שם במה:  Slimane 
 מוקד פעילות:  צרפת 
 תקופת הפעילות:  מ-2016
 מקום לימודים:  lycée Jehan-de-Chelles 
 עיסוק:  זמר-יוצר, כותב
 סוגה:  מוזיקת פופ 
 שפה מועדפת:  צרפתית 
 חברת תקליטים:  מרקורי רקורדס, יוניברסל מיוזיק צרפת 
 פרופיל ב-IMDb
 
סלימאן נבשי (בצרפתית: Slimane Nebchi, בערבית: سليمان نبشي; נולד ב-13 באוקטובר 1989) הוא זמר-יוצר צרפתי. ייצג את צרפת באירוויזיון 2024 עם השיר "Mon amour" והגיע למקום הרביעי בתחרות עם 445 נקודות.‏ בשנת 2016 זכה בעונה החמישית של The Voice – La plus belle voix, ולאחר מכן הוציא לאור את אלבום הבכורה שלו, À bout de rêves.
שנותיו הראשונות

נבשי נולד ב-13 באוקטובר 1989 למשפחת מהגרים אלג'ירית בצרפת. הוא בעל שורשים אלג'יראים מסביו, שהיגרו לפריז מביסקרה ומאל-רות. הוא למד ב-Lycée Jehan de Chelles, ולאחר מכן עבר ללס לילאס, פרבר של מטרופולין פריז.
קריירה מוזיקלית

הוא התחיל לפרסם את יצירותיו המוזיקליות באינטרנט, כולל יצירות משלו, דוגמת "Toi et moi",‏ "Je n'y suis pour rien",‏ "Salem" ו-"Amour Impossible". לפני זכייתו ב-The Voice – La plus belle voix השתתף בתחרויות מוזיקה נוספות: נובל סטאר ב-2009, אקס פקטור ב-2011 ו-Encore une chance ב-2012.
בשנת 2015 שיחק בתפקיד משנה במחזמר הצרפתי משל דידייה ברבליביאן, Marie-Antoinette et le Chevalier de Maison-Rouge. הוא התחיל ב-2017.
בשנת 2016, בגיל 26, עבר את שלב האודישנים לעונה החמישית של The Voice – La plus belle voix לאחר שביצע את "À fleur de toi". כל ארבעת השופטים סובבו את כיסאותיהם, כולל פלורנט פאגני אליה הצטרף. ב-14 במאי 2016 זכה בגמר התחרות, וקיבל כ-33 אחוזים מהצבעות הקהל.
ב-8 בנובמבר 2023 הכריז תאגיד השידור הצרפתי כי סילמאן נבחר לייצג את המדינה באירוויזיון 2024, שיתקיים במאלמה שבשוודיה. שירו, "Mon amour", יצא לאור באותו יום. בגמר שנערך ב-11 במאי 2024 השיר קיבל 445 נקודות גם מהשופטים וגם מהקהל וזכה במקום הרביעי.
דיסקוגרפיה > אלבומי אולפן

| שם | פרטים | מיקומי שיא> FRA  | מיקומי שיא> BEL (Fl)  | מיקומי שיא> BEL (Wa)  | מיקומי שיא> GER | מיקומי שיא> SWI  | מיקומי שיא> SWI (Ro)  | יחידות | תארים |
| --- | --- | --- | --- | --- | --- | --- | --- | --- | --- |
| À bout de rêves |  יצא לאור: 8 ביולי 2016  חברת תקליטים: ULM, מרקורי, יוניברסל  פורמט: תקליטור, הורדה דיגיטלית | 1 | 116 | 1 | — | 4 | 1 |  |  SNEP: 2× פלטינה  BEA: זהב |
| Solune |  יצא לאור: 26 בינואר 2018  חברת תקליטים: ULM, מרקורי, יוניברסל  פורמט: תקליטור, הורדה דיגיטלית | 1 | — | 1 | — | 8 | 1 |  |  SNEP: פלטינה  BEA: פלטינה |
| VersuS (עם ויטה) |  יצא לאור: 23 באוגוסט 2019  חברת תקליטים: מרקורי  פורמט: תקליטור, הורדה דיגיטלית, סטרימינג | 1 | 78 | 1 | 99 | 6 | — |  צרפת: 301,896 |  SNEP: יהלום  BEA: פלטינה |
| Chroniques d'un Cupidon |  יצא לאור: 2 בספטמבר 2022  חברת תקליטים: מרקורי  פורמט: הורדה דיגיטלית, סטרימינג | 1 | 83 | 1 | — | 6 | 1 |  |  SNEP: פלטינה  BEA: פלטינה |
דיסקוגרפיה > מיני-אלבומים

| שם | פרטים |
| --- | --- |
Tourne le monde:  יצא לאור: 5 באפריל 2011  חברת תקליטים: ז'אסמארה  פורמט: הורדה דיגיטלית
דיסקוגרפיה > סינגלים > כאמן הראשי

| סינגל | שנה | מיקומי שיא> FRA  | מיקומי שיא> BEL(Wa)  | מיקומי שיא> SWI  | תארים | אלבום |
| --- | --- | --- | --- | --- | --- | --- |
| "Paname" | 2016 | 10 | — | — |  SNEP: פלטינה | À bout de rêves |
| "À fleur de toi" | 2016 | 12 | — | — |  SNEP: פלטננה | À bout de rêves |
| "Le vide" | 2016 | 68 | — | — |  | À bout de rêves |
| "Adieu" | 2016 | 75 | — | — |  SNEP: זהב | À bout de rêves |
| "La famille ça va bien!" | 2016 | 139 | — | — |  | À bout de rêves |
| "On n'oublie pas" | 2016 | 192 | — | — |  | À bout de rêves |
| "Abîmée" (בהשתתפות לאה קסטל) | 2016 | 37 | 8 | — |  | À bout de rêves |
| "J'en suis là" | 2017 | 14 | — | — |  | Solune |
| "Viens on s'aime" | 2017 | 103 | 10 | — |  SNEP: פלטינה | Solune |
| "Luna" (בהשתתפות בוסטי) | 2018 | — | 10 | — |  | Solune |
| "Je te le donne" (בהשתתפות ויטה) | 2018 | 12 | 3 | — |  SNEP: יהלום | VersuS |
| "Nous deux" | 2019 | — | 13 | — |  SNEP: זהב | Solune (Deluxe edition) |
| "Les choses simples" (בהשתתפות ג'ניפר) | 2019 | 183 | 8 | — |  SNEP: זהב | Nouvelle page |
| "Versus" (בהשתתפות ויטה) | 2019 | 159 | 35 | — |  SNEP: זהב | VersuS |
| "Ça va ça vient" (בהשתתפות ויטה) | 2019 | 45 | 4 | — |  SNEP: פלטינה | VersuS |
| "Avant toi" (בהשתתפות ויטה) | 2019 | 11 | 2 | 45 |  SNEP: יהלום  BEA: זהב | VersuS |
| "Pas beaux" (בהשתתפות ויטה) | 2019 | 112 | 5 | — |  | VersuS |
| "Ça ira" (בהשתתפות ויטה) | 2019 | 178 | 20 | — |  SNEP: זהב | VersuS |
| "Fais comme ça" (בהשתתפות ויטה וקנדי גיראק) | 2019 | — | — | — |  SNEP: זהב | VersuS |
| "De l'or" (בהשתתפות ויטה) | 2020 | 109 | 8 | — |  | VersuS - Chapitre II |
| "Belle" (בהשתתפות דדיו ומטר גים) | 2021 | 36 | — | — |  | Le Fléau |
| "XY" (בהשתתפות ויטה) | 2021 | 182 | 47 | — |  SNEP: פלטינה | VersuS |
| "La recette" | 2022 | 39 | 7 | — |  SNEP: פלטינה | Chroniques d'un cupidon |
| "Des milliers de je t'aime" | 2022 | 30 | 7 | — |  SNEP: פלטינה | Chroniques d'un cupidon |
| "Chez toi" (בהשתתפות קלאודיו קפאה) | 2023 | 110 | 19 | — |  SNEP: זהב | Chroniques d'un cupidon |
| "Mon amour" | 2023 | — | — | — |  | סינגל שלא מתוך אלבום אולפן |
דיסקוגרפיה > סינגלים > כאמן משנה

| סינגל | שנה | מיקומי שיא> FRA  | מיקומי שיא> BEL (Wa)  | מיקומי שיא> SWI  | תארים | אלבום |
| --- | --- | --- | --- | --- | --- | --- |
| "Bella ciao" (נייסטרו בהשתתפות מאיטרה גימס, ויטה, דדיו וסלימאן) | 2018 | 1 | 13 | 41 |  SNEP: יהלום | Ceinture noire |
| "Safe Digga" (מייק סינגר בהשתתפות סלימאן) | 2018 | — | — | — |  | Deja Vu |
פילמוגרפיה

2016 – Léo Matteï, Brigade des mineurs as Raphaël
2018 – Break as Malik
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2024 | פרס המוזיקה של MTV אירופה | האמן הצרפתי הטוב ביותר | מועמדות |  |
ביאורים

↑  "Paname" לא נכנס למצעד הפזמונים של בלגיה, אולם הוא דורג במקום השני במצעד חמישים השירים שמתחת לאולטראטופ.
↑  "À fleur de toi" לא נכנס למצעד הפזמונים של בלגיה, אולם הוא דורג במקום ה-26 במצעד חמישים השירים שמתחת לאולטראטופ.
↑  "Adieu" לא נכנס למצעד הפזמונים של בלגיה, אולם הוא דורג במקום התשיעי במצעד חמישים השירים שמתחת לאולטראטופ.
↑  "Adieu" לא נכנס למצעד הפזמונים של בלגיה, אולם הוא דורג במצעד חמישים השירים שמתחת לאולטראטופ.
↑  "J'en suis là" לא נכנס למצעד הפזמונים של בלגיה, אולם הוא דורג במקום ה-30 במצעד חמישים השירים שמתחת לאולטראטופ.
הערות שוליים

↑  "Slimane will represent France at Eurovision 2024". Eurovision.tv. European Broadcasting Union. 8 בנובמבר 2023. נבדק ב-8 בנובמבר 2023. {{cite web}}:  (עזרה)
↑  "Le chanteur d'origine algérienne Slimane interdit d'entrer au Maroc" (בצרפתית). 16 באפריל 2021. נבדק ב-8 בנובמבר 2023. {{cite web}}:  (עזרה)
↑  Public.fr: Slimane (The Voice 5) : Il avait déjà tenté Nouvelle Star, X Factor תבנית:In lang
↑  Le Figaro: Slimane (The Voice) : cet habitué de la télé a ému Twitter תבנית:In lang
1 2 3  "LesCharts.com Slimane discography page". lescharts.com. נבדק ב-2017-10-02.
↑  "Ultratop Slimane discography page". ultratop.be/nl. נבדק ב-2019-08-30.
1 2  "Ultratop Slimane discography page". ultratop.be/fr. נבדק ב-2019-08-30.
1 2 3  "Swiss Hitparade discography page". hitparade.ch. נבדק ב-2019-08-30.
↑  "Les charts de la Suisse romande". lescharts.ch. נבדק ב-2018-02-22.
↑  ""A bout de rêves", le premier album de Slimane". Universal Music France. 8 ביולי 2016. נבדק ב-2 במאי 2019. {{cite web}}:  (עזרה)
↑  "Solune by Slimane". iTunes. נבדק ב-2 במאי 2019. {{cite web}}:  (עזרה)
↑  "Vitaa et Slimane : toujours N°1 du Top Albums avec 'VersuS' !". aficia (בצרפתית). 2020-01-17. נבדק ב-2020-01-17.
↑  "Tourne le monde by Slimane". iTunes. נבדק ב-2 במאי 2019. {{cite web}}:  (עזרה)
↑  "Discographie Slimane" (בצרפתית). Ultratop. נבדק ב-8 באוקטובר 2023. {{cite web}}:  (עזרה)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
| --- | --- |
בקרת זהויות :  BnF: cb16917797k (data)  GND: 1310231907  ISNI: 0000 0004 6303 1285  MusicBrainz: 26358518-6dac-4c5c-94d3-de849206097b  SUDOC: 251565912  VIAF: 311434186   WorldCat (עם VIAF): 311434186
טיסה 2933 של LaMia

| --- | --- |

מטוס ה-Avro RJ, צולם ב-2013 עם מספר הרישום הקודם שלו
 תאריך:  28 בנובמבר 2016
 מיקום:  קולומביה ליד מדיין, קולומביה
 קואורדינטות:  5°58′44″N 75°25′08″W﻿ / ﻿5.9787666666667°N 75.41885°W﻿ / 5.9787666666667; -75.41885
 הרוגים:  71
 פצועים:  6 
 ניצולים:  6
 המעורבים באסון

כלי טיס
 כלי טיס:  בריטיש אירוספייס 146 Avro RJ
 מספר זנב:  CP-2933
 מוצא:  נמל התעופה הבין-לאומי וירו וירו, סנטה קרוס דה לה סיירה, בוליביה
 יעד:  נמל התעופה הבין-לאומי חוסה מריה קורדובה, מדיין, קולומביה
 מפעיל:  LaMia
 נוסעים:  73
 אנשי צוות:  4
  (למפת קולומביה מוגדלת) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט מיקום ההתרסקות(למפת קולומביה רגילה) בוגוטה מדיין קאלי ברנקייה קרטחנה סנטה מרתה לטיסיהונצואלה ברזיל פרו אקוודור פנמה קוסטה ריקה  ניקרגואה הים הקריבי האוקיינוס השקט מיקום ההתרסקות
 
טיסה 2933 של LaMia הייתה טיסה של חברת התעופה LaMia (אנ') שהייתה בדרכה מסנטה קרוס דה לה סיירה שבבוליביה למדיין שבקולומביה. הטיסה התרסקה ב-28 בנובמבר 2016 דרומית לעיר מדיין, כשעליה 73 נוסעים ו-4 אנשי צוות. בין הנוסעים היו שחקני מועדון הכדורגל הברזילאי "שאפקואנסה" שהיו בדרכם למשחק הגמר של גביע סודאמריקנה.
שבעה מיושבי המטוס שרדו את ההתרסקות, אך אחד מהם מת מפצעיו בבית החולים. בתאונה נספו 71 מיושבי המטוס, בהם 19 שחקני שאפקואנסה ומאמן הקבוצה. עוד בין הנספים, כדורגלן העבר ושדר ערוץ "פוקס ספורט" ברזיל מריו סרג'יו (אנ') ועשרים עיתונאים שטסו על מנת לסקר את המשחק.
הטיסה

ב-28 בנובמבר 2016, בשעה 22:00 הכריז צוות המטוס על מצב חירום בשל כשל חשמלי תוך כדי טיסה במרחב האווירי של קולומביה. המטוס התרסק לתוך ההר סרו גורדו. מסוקים שנשלחו לאתר את המטוס לא הצליחו להתקרב לאתר ההתרסקות עקב ערפל כבד באזור. בשעות שלאחר ההתרסקות המטוס התפרסמו דיווחים שונים לגבי סיבת ההתרסקות ובהן כשל חשמלי ומחסור בדלק.
הערות שוליים

↑  "Brazilian football team's plane crashes in Colombia killing 75", סקיי ניוז, ‏29 בנובמבר 2016
↑    Louise Burke; Chiara Palazzo; Oliver Griffin; David Lawler, ‏Colombia plane crash: 71 dead and six survivors on flight carrying Chapecoense football team, The Telegraph, 30 November 2016
↑  Simon Hradecky, "Crash: LAMIA Bolivia RJ85 near Medellin on Nov 28th 2016, electrical problems, impact with terrain", The Aviation Herald, ‏29 בנובמבר 2016
↑  אסון שאפקואנסה, דיווחים חיים, באתר וואלה, 29 בנובמבר 2016
הריסות המטוס
אנשי חילוץ והצלה בזירת ההתרסקות
חיים ורדי

אין תמונה חופשית
חיים יחיאל ורדי (רוזנפלד) (Chaim Y. Wardi, לעיתים נכתב Vardi;‏ 19 באפריל 1901 – 9 באוקטובר 1975) היה מומחה לתולדות המחשבה הנוצרית (בעיקר המזרחית), יועץ שר הדתות לענייני העדות הנוצריות ועורך כתב העת "חדשות נוצריות מישראל" מקום המדינה (1948) ועד 1969, פרופסור לתולדות הנצרות המזרחית באוניברסיטת תל אביב. תרגם ספרי הגות מאיטלקית, פרסם מחקרים ומאמרים בענייני נצרות והגות.
משפחתו

חיים ורדי היה נשוי פעמיים. באיטליה נישא לאילדה לבית אָמָאר סֶגרֶה (Ilda Amar Segre), וממנה היה אב לשניים.
השניים התגרשו, ובהמשך נישא לחנה לבית בינג (שממנה התאלמן), ומנישואים אלה היה אב לשני ילדים נוספים.
ילדיו מאשתו אילדה:
עמנואל (מן) ורדי (1927–2002), מפקד גדוד חי"ר, עובד מחשבים והיסטוריון של איטליה בשלהי ימי הביניים. באוקטובר 1945 התגייס לפלמ"ח, במחלקת הסיירים המרכזית במשמר העמק שבפלוגת הסיירים של הגדוד הרביעי של חטיבת הראל ובפלי"ם. בדצמבר 1945 השתתף בחילוץ המעפילים מהאונייה "חנה סנש. בסוף 1947 שירת על ספינת המעפילים "האומות המאוחדות" של ה"גדעונים". הוצב בפלוגת הנמל, וכעבור חודשיים עלה עם הגדוד הרביעי לקריית ענבים ולחם כמפקד מחלקה על המשלטים בדרך לירושלים. בהמשך היה מפקד גדוד חי"ר בצה"ל. לאחר שחרורו היה עובד מחשבים. לאחר מכן פנה ללמוד באוניברסיטה העברית היסטוריה של איטליה בשלהי ימי הביניים. בשנת 1990 קיבל בה תואר מוסמך וב-1997 תואר דוקטור, על עבודה שעסקה ברפובליקה של ג'נובה תחת שלטונו של אנטוניוטו אדורנו (אנ') (סוף המאה ה-14). לימד היסטוריה באוניברסיטה העברית.
אריאל ורדי (נולד ב-1929), מעצב גרפי וטיפוגרף. בשנת 1947 התגייס לפלמ"ח כאחיו; תחילה שירת במחלקת עין השופט של פלוגה ז', ולאחר שעבר קורס בסוף אותה שנה קורס אלחוטאים, סופח לגדוד השלישי של חטיבת יפתח, ובהפוגה הראשונה נשלח לשרת כאלחוטאי במוסד לעלייה ב' והצטרף ל"גדעונים" (עבד על אוניית הרכש שהביאו מעפילים, ובתחנות חוף באירופה). בעקבות תאונה, שוחרר משירות. לאחר שחרורו היה למעצב גרפי וטיפוגרף. עוסק בעיצוב אותיות ובדפוס. ב-1981 היה ממייסדי החוג ללימודי דפוס במכללת הדסה בירושלים, ובשנים 1983–1988 עמד בראשו.
בתו של אריאל, עדה ורדי, היא גרפיקאית ומעצבת עטיפות ספרים וספרים.
ילדיו מאשתו חנה:
יוֹרַי ורדי (Yorai Wardi), פרופסור להנדסת חשמל במכון הטכנולוגי של ג'ורג'יה (ג'ורג'יה טק) שבאטלנטה, ג'ורג'יה.
עֵינאל ורדי, מרצה בכירה בגמלאות לספרות אנגלית באוניברסיטה העברית בירושלים.
תרגומיו

יצחק שאקי (איט'), קצור תולדות הפילוסופיה, כרך א: הפילוסופיה היונית; עברית: חיים ורדי, בעריכת המחבר, תל אביב: משפט ומדינה, 1946.
ברונו צבי (אנ'), בחללה של אדריכלות: בחינות ודרכי-הסתכלות; תרגם מאיטלקית: חיים ורדי; פתח דבר מאת מ"מ בובר; 162 תצלומים, תשריטים ותוכניות, ירושלים: מוסד ביאליק, תשי"ח 1957. (Saper vedere l'architettura)
בנדטו קרוצ'ה, תולדות אירופה במאה התשע-עשרה; תרגם וצירף הקדמה ביאוגראפית: חיים ורדי; מבוא מאת אפרים שמואלי; ערך: צבי וויסלבסקי, ירושלים: מוסד ביאליק, תשי"ג.
לקריאה נוספת

'ורדי (רוזנפלד), חיים', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 208. (הספר בקטלוג ULI)
אורי ביאלר, צלב במגן דוד: העולם הנוצרי במדיניות החוץ של ישראל 1948–1967, ירושלים: יד יצחק בן-צבי; מכון בן-גוריון לחקר ישראל, קריית-שדה בוקר; הוצאת הספרים של אוניברסיטת בן-גוריון בנגב, תשס"ו 2006. (באנגלית: Uri Bialer, Cross on the Star of David: The Christian World in Israel's Foreign Policy, 1948-1967, Bloomington: Indiana University Press (Indiana series in Middle East studies), 2005)
'Vardi, Chaim', in: The Near and Middle East Who's Who, vol. 1, 1945, p. 172.
'Dr Chaim Wardi – In Memoriam,' Christian News from Israel 25 (1975), 235-236.
Neville Lamdan and Alberto Melloni (eds.), Nostra Aetate: Origins, Promulgation, Impact on Jewish-Catholic Relations: Proceedings of the international conference, Jerusalem, 30 October – 1 November 2005, Berlin: Lit (Christianity and History, 5), 2007.
הרובוטריקים – דמויות

סדרת האנימציה האמריקאית "הרובוטריקים" אשר הופקה בין השנים 1984–1987 מכילה אוסף רב של דמויות. בנוסף לדמויות הראשיות בסדרה, הסדרה כוללת כמות גדולה יחסית של דמויות משניות. להלן רשימה של הדמויות המופיעות בסדרת הטלוויזיה של "הרובוטריקים". דמויות אלו הופיעו גם בחוברות הקומיקס של מארוול קומיקס, דרימווייב הפקות ו-IDW Publishing יחד עם דמויות נוספות.
הערה - שמות הדמויות העבריים אשר מופיעים בערך מבוססים על שמות הדמויות כפי שהופיעו בישראל בכתובית של הגרסה המקורית של הטלוויזיה החינוכית במהלך סוף שנות השמונים.
הרובוטריקים (Autobots)

הרובוטריקים הם הגיבורים הראשיים בסדרה. הרובוטריקים נמצאים במלחמה מתמדת מול השקרניקים. בשתי העונות הראשונות של הסדרה, הונהגו הרובוטריקים על ידי אופטימוס פריים, ובשלישית על ידי רודימוס פריים.
הרובוטריקים (Autobots) > מיני בוטים

| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| וינד צ'ארג'ר (Windcharger) | טוען רוח | ג'ון סטיבנסון | מכונית ספורט פונטיאק טראנס-אם 1984 |
נושא מגנטים רבי עוצמה בזרועותיו אשר באמצעותם הוא מסוגל להניע אובייקטים גדולים. נוטה להיות חסר סבלנות.
| בראון (Brawn) |  | קורי ברטון | ג'יפ לנד רובר משנת 1969 |
למרות קומתו הנמוכה, בראון מתואר כרובוטריק הקשוח ביותר בין הרובוטריקים ונחשב לרובוטריק החזק ביותר לאחר אופטימוס פריים.
| הופר (Huffer) |  | ג'ון סטיבנסון | משאית דיזל קטנה |
הססן וספקן. לעיתים קרובות מטיל ספק בסיכויי ההצלחה של הרובוטריקים לנצח במהלך קרבות שונים.
| גירס (Gears) |  | דון מסיק | טנדר שטח משנת 1952 |
משתמש בקרן תת-אדומה כאמצעי לראיית לילה.
| וורפאת' (Warpath) | פלסן | אלן אופנהיימר | טנק M551 שרידן |
רובוט אשר מרשים בהרבה ממרבית הרובוטריקים האחרים בשל יכולתו להפוך לטנק.
| סי ספריי (Seaspray) | קצף ים | אלן אופנהיימר | רחפת |
משתמש ביכולת המיוחדת שלו להפוך לרחפת במהלך קרבות ימיים.
| פאוור גלייד (Powerglide) | גלשן כוח | מייקל צ'יין | מטוס תקיפה A-10 ת'נדרבולט II |
רובוט מעופף ושחצן. אחד הרובוטריקים היחידים אשר מסוגל לטוס.
| ביץ' קומבר (Beachcomber) | סורק חופים | אלן אופנהיימר | באגי חולות |
בעל אישיות שלווה. אוהב שקט וטבע.
| קוסמוס (Cosmos) |  | מייקל מקונוהי | צלחת מעופפת |
משמש כסייר של הרובוטריקים.